钦定古今图书集成/理学汇编/经籍典/第137卷 > 《载驰》
## 钦定古今图书集成/理学汇编/经籍典/第137卷 > 《载驰》

鲁监门之女婴相从绩，中夜而泣涕。其偶曰：“何谓而
泣也？”婴曰：“吾闻卫世子不肖，所以泣也。”其偶曰：“卫世
子不肖，诸侯之忧也，子曷为泣也？”婴曰：“吾闻之，异乎
子之言也。昔有宋之桓司马，得罪于宋，君出于鲁，其
马佚而𩨍吾园，而食吾园之葵。是岁吾闻园人亡利
之半。越王勾践起兵而攻吴，诸侯畏其威。鲁往献女”，
吾姊与焉。兄往视之，道畏而死。越兵威者，吴也，兄死
者，我也。由是观之，祸与福相反也。今卫世子甚不肖，
好兵，吾男弟三人能无忧乎？《诗》曰：“大夫跋涉，我心则
忧。”是非类与乎？